**Perkáta Nagyközség Önkormányzata Képviselő-testületének 8/2022. (VI. 20.) önkormányzati rendelete**

**A gyermekek napközbeni ellátásáról szóló 7/2019. (VII. 09.) önkormányzati rendelet módosításáról**

Perkáta Nagyközség Önkormányzata Képviselő-testülete „ gyermekek védelméről és a gyámügyi igazgatásról” szóló 1997. XXXI. törvény 29. § (1) és (2) bekezdésében kapott felhatalmazás alapján, „Magyarország helyi önkormányzatairól” szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva a következőket rendeli el:

**1. §**

A gyermekek napközbeni ellátásáról szóló Perkáta Nagyközség Önkormányzata Képviselő-testülete 7/2019. (VIII.9..) önkormányzati rendelete 1. melléklete helyébe e rendelet 1. melléklete lép.

**2. §**

Ez a rendelet 2022. június 21-én lép hatályba, és 2022. június 22-én hatályát veszti.

Oláh István Dr. Lakos László

alpolgármester jegyző

***Záradék:***

A rendeletet a Perkátai Polgármesteri Hivatal hirdetőtábláján történő kifüggesztéssel kihirdetem.

Perkáta, 2022. június 20.

Dr. Lakos László

jegyző

*1. melléklet*

„*1. melléklet*

**Térítési díjak**

A bölcsődei ellátás keretében nyújtott gondozás intézményi térítési díj kalkulált összege 2 195 Ft/fő/nap. A bölcsődében az egy ellátottra jutó intézményi étkezési térítési díjak napi összege:

|  |  |  |  |  |
| --- | --- | --- | --- | --- |
| **Megnevezés** | **Nettó nyersanyag költség** | **Bruttó nyersanyag költség** | **Nettó szolgáltatási ár** | **Bruttó szolgáltatási ár** |
| Reggeli | 120 | 152 | 350 | 444 |
| Tízórai | 65 | 83 | 275 | 350 |
| Ebéd | 140 | 178 | 600 | 761 |
| Uzsonna | 65 | 83 | 275 | 350 |
| **Összesen:** | **400** | **496** | **1500** | **1905** |

”

Végső előterjesztői indokolás

A Fejér Megyei Kormányhivatal az FE/02/666-5/2022. iktatószámú levelében „Magyarország helyi önkormányzatairól” szóló 2011. évi CLXXXIX. törvény (a továbbiakban: Mötv.) 133. § (2) bekezdésében biztosított hatáskörében javaslattal élt Perkáta Nagyközség Önkormányzata Képviselő-testületének „a gyermekek napközbeni ellátásáról” szóló 7/2019. (VIII. 09.) önkormányzati rendeletére (a továbbiakban: Ör.) és „a gyermekek napközbeni ellátásáról szóló 7/2019. (VIII. 09.) számú önkormányzati rendelet módosításáról” szóló 5/2022. (IV. 08.) önkormányzati rendeletére (a továbbiakban: Módosító rendelet) vonatkozóan.

A Módosító rendelet 2022. április 9. napjával módosította a bölcsődében az egy ellátottra jutó intézményi étkezési térítési díjak napi összegét.

„A veszélyhelyzettel összefüggő átmeneti szabályokról” szóló 2021. évi XCIX. törvény (a továbbiakban: Átmeneti törvény) 147. § (1) és (2) bekezdése alapján - főszabályként – „a koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről” szóló 603/2020. (XII. 18.) Korm. rendelet hatálybalépésének napjától már megállapított új díj nem vezethető be, 2022. június 30. napjáig új díj nem állapítható meg, meglévő új díj kötelezetti körre nem terjeszthető ki.

A Módosító rendelet a bölcsődében az egy ellátottra jutó intézményi étkeztetési térítési díjak napi összegét megemelte, amely emelés a Kormányhivatal álláspontja szerint ellentétes helyi díjak mértékének rögzítésére vonatkozó rendelkezésekkel.

A fentiek miatt módosítani szükséges Perkáta Nagyközség Önkormányzata Képviselő-testületének „a gyermekek napközbeni ellátásáról” szóló 7/2019. (VIII. 09.) önkormányzati rendeletét.